**Hvad kan vi samtale om, så barnets sprog bliver styrket?**

For at styrke børnenes ordforråd og sprogforståelse skal I tale med børnene om emnet.

**Hvad vil det sige at være sød?**

* Hvilke dyr, synes I, er søde?
* Hvilke er ikke så søde?

* Kan både små og store dyr være søde?
* Hvad er sødt ved fårene?
* Hvordan føles det at røre ved et får?

Foto: Pixabay

* Kender I nogle dyr, I syntes, er søde?
* Hvad kan ellers være sødt fx mad?
* Kan en kjole være sød?

**Hvad er en trøje?**

Foto: Pixabay

* Hvornår tager I selv en trøje på?
* Hvordan kan man se, om trøjen er lavet af uld fra et får?
* Hvorfor tror I, man har en trøje på?
* Hvordan ser en trøje ud?

**Synonymer:**

Fortæl børnene, at nogle ord har to betydninger. Måske kan børnene selv finde på nogle synonymer?

**Sød -** kær, nuttet, rar

**Går -** vandrer, spadserer

**Trøje -** bluse

**Antonymer:**

Fortæl børnene at nogle ord betyder det modsatte af hinanden. Måske kan børnene selv finde på nogle antonymer?

Måske kan det være en god idé, at I viser børnene konkreter på antonymerne, altså en lille ting og en stor ting osv.

Lille - stor

Hvid - sort

Varmt - koldt

Blød - hård

Dårligt - godt

**Rimeord:**

**Udlydsord**

Kan I finde ord, der rimer på:

**Får -** hår, går, når, sår, tår, flår, står

**Bløde -** søde, møde, fløde, bøde, gløde, øde, støde

**Tæer -** her, der, kær, sær, gær, nær, sværd, værd, millionær

I kan lege med selv at lave skøre mæææh-rim: nææh, bææh, trææh, knææh

**Får får, får? Nej, får får ik´ får, men får, får lam……**